
Тадалакон 5 mg филмирани таблетки 

Какво съдържа Тадалакон 5 mg филмирани таблетки 
Активнoтo вещество е тадалафил.
Всяка филмирана таблетка съдържа 5 mg тадалафил.

Какво представлява Тадалакон и за какво се използва
Тадалакон се използва за лечение на възрастни мъже с еректилна дисфункция. Това е състояние, при което мъжът не може да достигне или да задържи твърд пенис в ерекция, подходящ за сексуална активност. Доказано е, че Тадалакон значително подобрява способността за получаване на твърд, еректирал пенис, подходящ за сексуална активност. 
Тадалакон съдържа активното вещество тадалафил. След сексуална стимулация, Тадалакон действа, като помага на кръвоносните съдове във вашия пенис да се отпуснат и да позволят притока на кръв в пениса. Резултатът от това е подобрена еректилна функция. 
Тадалакон няма да ви помогне, ако нямате еректилна дисфункция. 
Важно е да се отбележи, че Тадалакон не действа, ако няма сексуална стимулация. Вие и вашата партньорка ще трябва да се включите в любовната игра, също както бихте направили, ако не вземате лекарство за еректилна дисфункция.

Как да приемате Тадалакон
Тадалакон таблетки са за употреба през устата, само за мъже. Поглъщайте таблетката цяла с малко вода. Можете да приемате таблетките със или без храна. 

Препоръчителната начална доза е една таблетка от 5 mg преди сексуална активност. Таблетките Тадалакон са за употреба през устата. 

Можете да вземете таблетка Тадалакон поне 30 минути преди сексуална активност. 
Тадалакон може да е още ефективен до 36 часа след прием на таблетката. 

Употребата на алкохол може да повлияе вашата способност за ерекция и може временно да ви  намали кръвното налягане. Ако сте приели или планирате да приемете Тадалакон, избягвайте прекомерната употреба на алкохол (ниво на алкохол в кръвта от и над 0,08%), тъй като това може да увеличи риска от световъртеж, когато ставате.



Тадалакон не е предназначен за употреба от жени.
Тадалакон не е предназначен за употреба от деца и юноши под 18 години.
Ако не сте сигурни в нещо, попитайте Вашия лекар или фармацевт.
Тадалакон е лекарствен продукт без лекарско предписание за възрастни. 

Преди употреба прочетете листовката.

Съобщаване на нежелани реакции
Моля съобщавайте нежелани лекарствени реакции, възникнали при употребата на Тадалакон на следните адреси: 
ФАРМАКОНС АД,  София 1164, бул.”Пейо К. Яворов” №44, ет.1, България
office@pharmacons.net
www.pharmacons.net
Изпълнителна агенция по лекарствата
София 1303, ул. „Дамян Груев” № 8
тeл.: +359 2 8903417
bda@bda.bg
www.bda.bg

